CELEX: 32004R1828
Language: sk
Date: 2004-10-21 00:00:00
Title: Nariadenie Komisie (ES) č. 1828/2004 z 21. októbra 2004, ktorým sa mení a dopĺňa nariadenie Rady (ES) č. 2501/2001 uplatňujúce systém všeobecných colných preferencií na obdobie od 1. januára 2002 do 31. decembra 2004 s cieľom zaradiť Timor-Leste do zoznamu krajín, ktoré požívajú výhody vyplývajúce z osobitných opatrení pre najmenej rozvinuté krajiny

22.10.2004   
            
            
               SK
            
            
               Úradný vestník Európskej únie
            
            
               L 321/23
            
         
      NARIADENIE KOMISIE (ES) č. 1828/2004
   z 21. októbra 2004,
   ktorým sa mení a dopĺňa nariadenie Rady (ES) č. 2501/2001 uplatňujúce systém všeobecných colných preferencií na obdobie od 1. januára 2002 do 31. decembra 2004 s cieľom zaradiť Timor-Leste do zoznamu krajín, ktoré požívajú výhody vyplývajúce z osobitných opatrení pre najmenej rozvinuté krajiny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2501/2001 uplatňujúce systém všeobecných colných preferencií na obdobie od 1. januára 2002 do 31. decembra 2004 (1), najmä jeho článok 35,
   keďže:
   
               (1)
            
            
               Článok 9 nariadenia Rady (ES) č. 2501/2001 ustanovuje priaznivejšie colné zaobchádzanie pre najmenej rozvinuté krajiny – takto označené Organizáciou spojených národov (OSN) – uvedené v prílohe I tohto nariadenia.
            
         
               (2)
            
            
               Na základe odporúčania Hospodárskej a sociálnej rady OSN bol Timor-Leste doplnený do zoznamu najmenej rozvinutých krajín rezolúciou prijatou Valným zhromaždením OSN zo 17. decembra 2003.
            
         
               (3)
            
            
               Príloha I nariadenia (ES) č. 2501/2001 sa preto musí zodpovedajúco zmeniť a doplniť.
            
         
               (4)
            
            
               Opatrenia uvedené v tomto nariadení sú v súlade so stanoviskom Výboru pre všeobecné preferencie,
            
         PRIJALA TOTO NARIADENIE:
   Článok 1
   V prílohe I nariadenia (ES) č. 2501/2001, po zázname „TL“ je názov „Východný Timor“ nahradený názvom „Timor-Leste (Východný Timor)“ a do stĺpca H je doplnený krížik.
   Článok 2
   Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
   
      Toto nariadenie je záväzné v plnom rozsahu a je priamo uplatniteľné vo všetkých členských štátoch.
      V Bruseli 21. októbra 2004
      
         
            Za Komisiu
         
         Pascal LAMY
         
         
            člen Komisie
         
      
   
   
      (1)  Ú. v. ES L 346, 31.12.2001, s. 1. Nariadenie naposledy zmenené a doplnené nariadením Komisie (ES) č. 905/2004 (Ú. v. EÚ L 163, 30.4.2004 s. 45).